stanford-oval/wikipedia huggingface dataset:
קפבלנקה - מרשל תחרות ניו-יורק ב-1909
משחקים 1–4 בדו-קרב

כדי לראות את המשחקים, יש לאפשר בדפדפן שלכם ג'אווהסקריפט.
[אירוע "דו-קרב ניו-יורק 1909"]
[סיבוב "1"]
[לבן "פרנק מרשל"]
[שחור "חוסה ראול קפבלנקה"]
1. d4 d5 2. c4 e6 3. Nc3 c5 4. cxd5 exd5 5. Nf3 Nc6 6. g3 Be6 7. Bg2 Nf6 8. Bg5
h6 9. Bxf6 Qxf6 10. O-O cxd4 11. Nb5 Rc8 12. Nfxd4 Nxd4 13. Nxd4 Bc5 14. Nxe6
fxe6 15. Qa4+ Kf7 16. Rac1 Rhf8 17. e3 Qe7 18. Rc3 Rc7 19. Rfc1 Rfc8 20. Qg4
Qf6 21. a3 Bd6 22. Rxc7+ Rxc7 23. Rxc7+ Bxc7 24. Qb4 Bb6 25. a4 Qe7 26. Qf4+
Qf6 27. Qb4 Qe7 28. Qf4+ Qf6 29. Qb4 Qe7 30. Qf4+ Qf6 1/2-1/2
[אירוע "דו-קרב ניו-יורק 1909"]
[סיבוב "2"]
[לבן "חוסה ראול קפבלנקה"]
[שחור "פרנק מרשל"]
1. e4 e5 2. Nf3 Nc6 3. Bb5 f5 4. Nc3 Nf6 5. Qe2 Nd4 6. Nxd4 exd4 7. exf5+ Be7
8. Ne4 O-O 9. Nxf6+ Bxf6 10. O-O d5 11. Bd3 c5 12. Qh5 Qc7 13. c4 dxc4 14.
Bxc4+ Kh8 15. d3 Qe5 16. g4 Bd7 17. a4 Be7 18. Bd2 Qe2 19. Rae1 Qxd2 20. Rxe7
Be8 21. f6 Qh6 22. Qxh6 gxh6 23. Rfe1 Bxa4 24. Rxb7 Rae8 25. Rxe8 Rxe8 26. Rxa7
Bd1 27. h3 h5 28. g5 h4 29. f4 Bh5 30. f5 Rf8 31. Rc7 Rb8 32. Rxc5 1-0
[אירוע "דו-קרב ניו-יורק 1909"]
[סיבוב "3"]
[לבן "פרנק מרשל"]
[שחור "חוסה ראול קפבלנקה"]
1. d4 d5 2. c4 e6 3. Nc3 Nf6 4. Bg5 Be7 5. Nf3 Nbd7 6. e3 Ne4 7. Bxe7 Qxe7 8.
cxd5 Nxc3 9. bxc3 exd5 10. Qb3 c6 11. Bd3 O-O 12. O-O Nf6 13. Rab1 b6 14. Ne5
c5 15. Qa3 Re8 16. Bb5 c4 17. Qa4 Rf8 18. Bc6 Bb7 19. Qc2 Bxc6 20. Nxc6 Qd6 21.
Ne5 a6 22. a4 Rfb8 23. Rb4 b5 24. axb5 Rxb5 25. Rxb5 axb5 26. Rb1 Ra5 27. f3
Qa6 28. Qb2 Qd6 29. Qc2 g6 30. h3 Kg7 31. e4 Qa6 32. Ng4 Ra2 33. Qc1 Nxg4 34.
hxg4 dxe4 35. fxe4 Re2 36. Qf4 Rxg2+ 1/2-1/2
[אירוע "דו-קרב ניו-יורק 1909"]
[סיבוב "4"]
[לבן "חוסה ראול קפבלנקה"]
[שחור "פרנק מרשל"]
1. e4 e5 2. Nf3 Nc6 3. Bb5 d6 4. d4 Bd7 5. Nc3 Nf6 6. O-O Be7 7. Re1 Nxd4 8.
Nxd4 exd4 9. Qxd4 Bxb5 10. Nxb5 O-O 11. Bg5 h6 12. Bh4 Re8 13. c4 Nd7 14. Bxe7
Rxe7 15. Rad1 Re6 16. f4 a6 17. Nc3 Nf6 18. Nd5 Nxd5 19. exd5 Re7 1/2-1/2
לקריאה נוספת

ניתוח מפורט של המשחק השישי ניתן לקרוא בספרו של גארי קספרוב My great predecessors כרך ראשון, עמודים 227–228. בין היתר מביא קספרוב הערות של אלופי עולם לשעבר על משחק זה וממנו נלקחו הציטוטים מדברי קפבלנקה.
תיאור מפורט של הדו-קרב בכללותו ניתן לקרוא בפרק 4 של הספר My chess career by J.R. Capablanca בעמודים 26–47
שירה כנפו

| --- | --- |

 לידה:  1972 (בת 52 בערך) אשדוד, ישראל 
 ענף מדעי:  מדעי המוח 
 מקום לימודים:  אוניברסיטת בן-גוריון בנגב (2000)  אוניברסיטת בן-גוריון בנגב (2003)  אוניברסיטת בן-גוריון בנגב (2004)  אוניברסיטת בן-גוריון בנגב 
 מוסדות:  המרכז הרפואי האוניברסיטאי סורוקה (2003–2004)  Severo Ochoa Molecular Biology Center (2008–2013)  Cajal Institute (2005–2008)  אוניברסיטת חבל הבסקים (2013–2018)  הפקולטה למדעי הבריאות באוניברסיטת בן-גוריון בנגב (1 באוקטובר 2018)  אוניברסיטת חבל הבסקים 
 www.shiraknafo.com
 
שירה כנפו (נולדה ב-1972) היא חוקרת ישראלית למדעי המוח באוניברסיטת חבל הבסקים, בספרד. היא עומדת בראש צוות החוקר את מחלת אלצהיימר במטרה למצוא תרופה למחלה.
ביוגרפיה

שירה כנפו נולדה והתחנכה באשדוד. לחנה ולאשר כנפו. לשירה חמישה אחים, ביניהם פרופ' אריאל כנפו. למדה רפואה באוניברסיטת בן-גוריון בבאר שבע ועשתה שם את הדוקטורט שלה במדעי המוח.
כנפו נסעה ללימודי פוסט-דוקטורט במדריד, עם מלגה של ממשלת ספרד על שם חואן דה לה סיירבה.
ב-2012 קיבלה כנפו את פרס שירצקי למדעי המוח מאוניברסיטת תל אביב. ב-2013 קיבלה כנפו משרת פרופסור באוניברסיטת של חבל הבסקים, שם גם הקימה את המעבדה לקוגניציה מולקולרית.
בין הגורמים התומכים בעבודת המחקר שלה הם: ממשלת ספרד, הממשלה הבסקית, ואגודת אלצהיימר האמריקאית.
מחקריה

מחקרה המרכזי עוסק במנגנון חדש המבוסס על עיכוב פעילותו של חלבון אנטי-סרטני בשם PTEN. החוקרים גילו כי כאשר מצויות במוח כמויות גדולות של חלבון מסוג עמילואיד-בטא – כפי שקורה אצל חולי אלצהיימר – ה-PTEN נכנס אל הסינפסות במוח (אזור המפגש בין תאי העצב, מה שמאפשר תהליכים של למידה וזיכרון) ומדכא אותן. הם ביקשו להבין מדוע התהליך הזה מתרחש, וכיצד אפשר למנוע אותו. אחרי שהבחינו במחקר קודם שה-PTEN נכנס לסינפסות ומבצע בהן כל מיני שינויים, בנסיבות שונות, התקבל הרעיון לבחון מה קורה אצל חולי אלצהיימר. המטרה הייתה לבדוק דרכים לטפל בדיכוי הסינפטי הזה, בלי לגעת בעמילואיד-בטא, ולגרום לסינפסות להמשיך ולתפקד, למרות העמילואיד.
החוקרים פיתחו חלבון קצר (פפטיד) שמטרתו לעכב התקשרות בין PTEN לחלבונים אחרים הנמצאים בסינפסה. בתנאים כאלה, הם גילו, דיכוי הסינפסות מנוטרל גם בתנאים של עמילואיד-בטא עודף. כלומר, בתנאים כאלה המוח עשוי להיראות כחולה, אבל האלצהיימר לא יבוא לידי ביטוי. יש אפשרות 'לעקוף' אותו, כי הסינפסות ממשיכות לפעול ותאי העצב ממשיכים לתקשר ביניהם. זאת אומרת שתאי העצב נעשים חסינים לעמילואיד-בטא. הם פועלים כרגיל, כאילו הוא אינו בסביבה. זו גישה חדשנית לטיפול באלצהיימר, כי רוב המחקר עד כה התמקד בדרכים להיפטר מהעמילואיד-בטא. לעומת זאת בחרה כנפו להתמקד דווקא בסינפסות.
הערות שוליים

↑  גאווה: האשדודית שמובילה מחקר פורץ דרך בתחום מחלת האלצהיימר - אשדוד אונליין, באתר אשדוד אונליין, ‏2016-03-04
↑  אגודת אלצהיימר האמריקאית
↑  מיכאל מרטינז, פריצת דרך ענקית; ישראלית פיתחה מנגנון תרופתי נגד אלצהיימר, ‏09.02.2015 (ארכיון)
| --- | --- |
בקרת זהויות :  NLI: 987007263949505171  BIBSYS: 15010432  GND: 1121616305  ISNI: 0000 0004 4960 5668  LCCN: n2015184379  ORCID: 0000-0002-4478-7584  VIAF: 315989031   WorldCat (עם VIAF): 315989031
רעב (רוקסן גיי)

| --- | --- |

 מידע כללי
 מאת:  רוקסן גיי 
 שפת המקור:  אנגלית
 סוגה:  ספר זיכרונות 
 נושא:  משקל 
 הוצאה
 הוצאה:  הרפר קולינס 
 תאריך הוצאה:  2017 
 הוצאה בעברית
 הוצאה:  הוצאת בבל
 תאריך:  2019
 תרגום:  דבי אילון
 קישורים חיצוניים
 מסת"ב:  מסת"ב 978-0-06-236259-9
 
רעב (באנגלית: Hunger: A Memoir of (My) Body) הוא ספר זכרונות משנת 2017 מאת רוקסן גיי.
הספר עוסק ביחסה של גיי לאוכל, השמנה וטראומה, במסגרתה של חברה אשר אינה חדלה לעסוק בגופן של נשים וממשטרת אותו ללא הרף. השמת המילה My (שלי) בסוגריים בכותרת הספר באנגלית מסמלת את המחסום הפיזי שהשומן מהווה עבור גיי בתגובה לאונס ולטראומה הרגשית שעברה; וכן, לדברי גיי, הסוגריים "מסמנים את הקושי של העצמי-הנשי והקול הנשי, הנתונים בהסגר, לפרוץ החוצה מן השריון המפוקפק שלהם."
תוכן

ב"רעב", גיי מתארת את חוויית הגוף שלה, היחסים שלה עם אוכל והשמנה, ואת ניסיונה כקורבן לאלימות מינית. גיי עלתה במשקל בעקבות טראומה שעברה, הן כאמצעי למצוא נחמה, וגם בתור הגנה מפני העולם. גיי מתארת את הספר כ"על החיים בעולם כאשר את 150 או 200 קילו בהשמנת יתר, כשאת לא בהשמנת יתר, או השמנת יתר חולנית, אלא בסופר השמנת יתר חולנית".
כשהיא הייתה בת 12, גיי מספרת בספר, "קרה משהו נוראי. המשהו הנוראי הזה שבר אותי". היא עברה אונס קבוצתי בהנהגתו של נער "שחשבתי שאהבתי". הם היו בצריף צייד נטוש ביער באומהה, נברסקה, וכך לא היה מי שישמע את צרחותיה, חוץ מתוקפיה. "הם היו בנים שעוד לא גברים, אבל שכבר ידעו לעשות את הנזק של גברים". אחרי שאנסו אותה, ירק אחד הנערים בפניה. היא מתארת את ההשפלה והאלימות שעברה באופן ענייני - הרי הטראומה ברורה, ותוצאותיה הביאו לכתיבת הספר מלכתחילה. גיי מבקשת להראות את המורכבות שבהשמנה, לראות את הנושא כיותר מאשר "בעיה שצריך לגבור עליה", אלא כתופעה בעלת משמעויות חברתיות, נפשיות, ואישיות. גיי מודה שהיא לא מאלה שמסוגלות לקבל ולאהוב את עצמה בכל גודל (כפי שתנועת קבלת הגוף מקדמת), אך היא כן מבקשת מקוראיה לחשוב מחדש על המשמעות של שומן.
גיי מסבירה שהרצון בהגנה באמצעות בולמוסי אכילה החל כמנגנון התמודדות כדי להפוך לגדולה יותר מבחינה פיזית, ולהיות "דוחה" עבור גברים. היא מבהירה שההשמנה היא תוצאה ישירה של האונס. ההימנעות מן המבט הגברי הייתה דרכה של גיי להגן על עצמה מפני תקיפות מיניות נוספות. ככל שהיא נהייתה גדולה יותר, היא הרגישה בטוחה יותר.
עם זאת, ההשמנה באה עם מחיר. "השנאה העצמית שלי נהייתה טבעית כמו לנשום. הנערים האלה התייחסו אלי כאילו אני כלום, אז הפכתי לכלום".
גיי לא סיפרה להוריה מה שקרה עד שהייתה כבר בוגרת. היא פחדה מתגובת משפחתה הקתולית, דבר שהדהד את רגשות האשם שלה עצמה - היא הרי חיבבה את הנער שאנס אותה. ככל שחייתה גיי עם גופה השמן, היחסים שלה נהיו מורכבים יותר, לא רק בינה לבין עצמה, או בינה לבין גברים, אלה מול משפחתה, חבריה, מכוני כושר, אוכל, והחברה כולה.
היא משתפת עם קוראיה את החוויה של קבלת מחאות וביקורות פומביות וקולניות - ללא הרף - בתגובה לקיום גופה במרחב. על הכעס המופנה אליה, והגועל. כיצד הפעולה הפשוטה של ללכת ברחוב יכולה לגרור את הצורך להתמודד עם אלימות מילולית והשפלה: "גברים מוציאים את הראש ממכוניותיהם וצועקים לי דברים גסים על גופי, על איך הם רואים אותו, וכמה זה מעצבן אותם שאני לא מתאימה את עצמי למבט שלהם, להעדפותיהם, ולרצונותיהם".
אחד הנושאים המרכזיים שגיי מתייחסת אליהם בספרה הוא סוגיית המרחב האישי, במיוחד אל מול הציבורי. היא מותחת ביקורת על תעשיית ביגוד הנשים, על התחבורה הציבורית, שיטות הרזייה ומכוני דיאטות, כולל הפרסומות שלהם, דמויות ציבוריות, וכן מוסדות איתם יש לה יחסים עסקיים והיחס שלהם לאספקת מרחב שיכול להכיל אנשים שמנים. וכן את התוצאות של כל הדברים האלה על הדימוי העצמי והביטחון העצמי של הפרט.
אמירתה הממצה של גיי: "ככל שאת גדולה יותר, ככה את ניראית פחות".
ביקורת

"רעב" זכה לביקורות נלהבות. בעיתון Los Angeles Times, תיארה רבקה קארול את הספר כ"תיאור חי ומיידי של איך האינטלקט, הרגש והפיזיקליות מדברים זה עם זה ועובדים באופן בלתי נלאה לא רק לשרוד פגיעה שבל תתואר, אלא ליצור חיים שראויים לחיות ולחגוג אותם." בעיתון USA Today, צ'אריס ג'ונס נתנה לספר 3.5 מתוך 4 כוכבים, וכתבה ש"הפרוזה הנקייה של גיי, שנכתבה בחינניות גולמית, מעצימה את התהודה הרגשית של הסיפור שלה, הופכת כל תובנה לחדה יותר, כל התגלות למרתקת יותר, וגם, לפעמים, לקשה מנשוא". בכתב העת לביקורת ספרותית Kirkus, נכתב שהספר הוא מרתק באותה המידה כשהיא מספרת על טראומה, על אהבתה לאיינה גארטן (אישיות טלוויזיה בערוץ האוכל) שלימדה אותה שמותר לאישה להיות שמנמנה ונעימה ומאוהבת באוכל, ועל היציאה שלה מהארון כביסקסואלית. בניו יורק טיימס נכתב: "במובנו הפשוט ביותר, מדובר בספר זיכרונות על להיות שמנה... בעולם עוין ושמנופובי. במובנו הסימפוני ביותר, זוהי בדיקה אינטלקטואלית קפדנית ומרגשת של הדרכים שבהן הטראומה, הסיפורים, התשוקה, השפה והמטאפורה מעצבים את החוויות שלנו ומרכיבים את המציאות שלנו.
אך בביקורת שלילית, ג'ולי בורצ'יל כתבה במגזין הבריטי השמרני The Spectator, ש"רעב", "למרות נושאו העצוב והמזעזע, הוא רק תוספת נוספת לקאנון ההולך והגדל של אחוות הסוליפסיזם הסובלת".
הוצאה בעברית

הוצאת בבל, 2019, תרגום מאנגלית: דבי אילון
הערות שוליים

↑  Meltzer, Marisa (2017-06-14). "Roxane Gay's New Memoir About Her Weight May Be Her Most Feminist—and Revealing—Act Yet". ELLE (באנגלית).
1 2 3 4 5 6  Gay, Roxane (2017). Hunger: A Memoir of (My) Body (באנגלית). HarperCollins. ISBN 9780062362605.
↑  הציטוטים כאן בתרגום חופשי מאנגלית ולא מהתרגום לעברית שיצא בהוצאת בבל
↑  Roxane,, Gay,. Hunger : a memoir of (my) body (First ed.). New York, NY. ISBN 9780062362599. OCLC 918590664.{{cite book}}:  תחזוקה - ציטוט: extra punctuation (link)
1 2  Carroll, Rebecca (2017-06-08). "'Hunger,' Roxane Gay's striking memoir of food, trauma and the body, is ferociously honest". Los Angeles Times (באנגלית אמריקאית). ISSN 0458-3035.
↑  Gibson, Caitlin (2017-06-10). "Roxane Gay decided to write about being overweight. It took her to some painful places". The Washington Post (באנגלית אמריקאית). ISSN 0190-8286.
↑  Greenblatt, Leah (2017-06-08). "'Hunger' by Roxane Gay". Entertainment Weekly (באנגלית אמריקאית).
↑  Higgins, Jim (9 ביוני 2017). "In brave memoir 'Hunger,' Roxane Gay illuminates struggles with eating and her body". Milwaukee Journal Sentinel (באנגלית). {{cite news}}:  (עזרה)
↑  Jones, Charisse (12 ביוני 2017). "In Roxane Gay's powerful 'Hunger,' a craving for acceptance". USA TODAY (באנגלית). {{cite news}}:  (עזרה)
↑  "HUNGER by Roxane Gay". Kirkus Reviews (באנגלית אמריקאית). 2 במאי 2017. {{cite news}}:  (עזרה)
↑  "Roxane Gay on the Traumas of the Body". The New York Times: 66. 14 יולי 2017. {{cite journal}}:  (עזרה)
↑  https://www.spectator.co.uk/2017/07/is-roxane-gays-relentless-self-analysis-compounding-her-problems/
רותי אסרסאי

| --- | --- |

 לידה:  16 בספטמבר 1982 (בת 42) באר שבע, ישראל ישראל
 מדינה:  ישראל 
 מקום לימודים:  בית צבי 
 מספר צאצאים:  2
 פרסים והוקרה:  פרס התיאטרון הישראלי 
 פרופיל ב-IMDb
 
רותי אָסַרְסָאי (נולדה ב-16 בספטמבר 1982) היא שחקנית ישראלית, זוכת "פרס התיאטרון הישראלי".
ביוגרפיה

אסרסאי נולדה וגדלה בבאר שבע להורים יוצאי תיגראי שבאתיופיה. הוריה הכירו בדרכם כשעלו לישראל בסוף שנת 1979, התחתנו בארץ והתמקמו בעיר באר שבע. היא בת בכורה מבין חמישה אחים ואחיות. למדה בתיכון מקיף ג' בעיר מגוריה.
בצה"ל שירתה כמש"קית בחיל ההנדסה.
קריירה

לאחר שחרורה מהצבא החלה את לימודיה בבית הספר לאמנויות הבמה "בית צבי", ושם הפכה לבת טיפוחיו של המנהל גרי בילו. במהלך לימודיה זכתה במלגות "אלי לאון", "אריה גוטקינד", שמואל וניורה רודנסקי, המועדון המסחרי-תעשייתי, "דוד טולדנו", יהודית ומשה זעירי, משרד התרבות והספורט ובמלגת "צבי קליר" (מצטיינת שלוש שנות לימוד).
משנת 2006 עם תום לימודיה ב"בית צבי" החלה לשחק בתיאטרון באר שבע. משנת 2009 היא משחקת ב"תיאטרון הקאמרי". באותה השנה גילמה במחזה "וויצק", מאת גאורג ביכנר ובבימויו של איתי טיראן, את דמותה של מארי. על תפקידה במחזה זה זכתה ב"פרס התיאטרון הישראלי" לשחקנית המבטיחה לשנת 2010.
בשנת 2010 שיחקה בסדרת הטלוויזיה, "חסמבה דור 3". ובשנת 2012, הצטלמה לקליפ של השיר "עפיפונים", של דיקלה.
בשנת 2013 שיחקה בסרטי הקולנוע "סוכריות" בבימויו של יוסף פיצ'חדזה, "אילוף הגוררת" בבימויו של ריקי שלח ו"בננות" בבימויו של איתן פוקס. באותה שנה נבחרה למקום התשיעי ברשימת "100 המשפיעים בתרבות הישראלית" של עיתון "הארץ".
בשנת 2014 שיחקה בסרט הקולנוע "עלים אדומים" ובסדרת הרשת "שיחות יוצאות" של יוגב יפת - פרודיה על אפליקציית טינדר.
בשנת 2015 גילמה את הגר בסדרת הדרמה "אטלנטיקה", ששודרה בערוץ HOT3.
משנת 2016 משחקת בסדרת הדרמה "מטומטמת", המשודרת בערוץ HOT3.
בשנת 2019 שיחקה בתפקיד הנשי הראשי בסרט "15 שנה", סרט ביכוריו של הבמאי והתסריטאי יובל הדדי.
בשנת 2020 שיחקה בסדרת הנוער "ספיידרז".
בשנת 2021 גילמה בסדרה "מותק בול באמצע" את דמותה של טיגיסט. באותה שנה גילמה גם את דמותה של מאיה בסדרה "השוטרים".
בשנת 2024 כיכבה בתפקיד הראשי לצד עוז זהבי במחזה "להעיר אריות" בתיאטרון הקאמרי שביימה שירילי דשא, כתב ועיבד יואב שוטן בהתבסס על ספרה של איילת גונדר-גושן.
חיים אישיים

ב-15 בינואר 2019 נישאה לצחי מימון. לשניים בת ובן.
פילמוגרפיה > בתיאטרון הקאמרי

| שנה | הצגה | תפקיד | מחזאי | במאי |
| --- | --- | --- | --- | --- |
| 2009 | וויצק | מארי | גאורג ביכנר | איתי טיראן |
| 2011 | סוף טוב | עמליה | ענת גוב | עדנה מזי"א |
| 2013 | ריצ'רד השלישי | ליידי אן | ויליאם שייקספיר | ארתור קוגן |
| 2013 | מקבת' | ליידי מקבת' | ויליאם שייקספיר | עמרי ניצן |
| 2014 | הפושעים החדשים | נעמי (אנג'ל) | עדנה מזי"א | עדנה מזי"א |
| 2015 | כבוד אבוד |  | איאד אקטאר | כפיר אזולאי |
| 2016 | מפיסטו | ג'ולייט | הלל מיטלפונקט (על פי קלאוס מאן) | עמרי ניצן |
| 2018 | הילד חולם | אשה שנולדה לאהבה | חנוך לוין | עמרי ניצן |
| 2019 | השיבה | קצינת המשטרה | איה קפלן | איה קפלן |
| 2021 | לילה לבן | אלישבע | כריסטופר דמוס-בראון | תמר קינן |
| 2024 | להעיר אריות | סירקיט | יואב שוטן | שירילי דשא |
פילמוגרפיה > תיאטרון באר שבע

| הצגה | תפקיד | מחזאי | במאי |
| --- | --- | --- | --- |
| קומדיה של טעויות | הקורטיזנה | ויליאם שייקספיר | נתן דטנר |
| פיאף | סימון | פאם ג'יימס | אלי ביז'אווי |
| המשרד | ניבה | גיל צרנוביץ | גיל צרנוביץ |
פילמוגרפיה > תיאטרון אורנה פורת

| הצגה | תפקיד | מחזאי | במאי |
| --- | --- | --- | --- |
| זאב בודד | נירית | גורן אגמון | אבי מלכה |
פילמוגרפיה > תיאטרון הסימטה

| הצגה | תפקיד | מחזאי | במאי |
| --- | --- | --- | --- |
| סלומה | הנער | אוסקר ויילד | יובל זמיר |
פילמוגרפיה > תיאטרון הספרייה

| הצגה | תפקיד | מחזאי | במאי |
| --- | --- | --- | --- |
| קוויאר ועדשים | וילריה | ג'וליו סקארניצ'י ורנלדו טאראבוזי | גילי אמיתי |
| הסוחר מוונציה | פורציה | ויליאם שייקספיר | אתי רזניק |
| ריצ'רד השלישי | ליידי אן | ויליאם שייקספיר | ארתור קוגן |
| פנטזיה | בודור | עיבוד לסיפור אלף לילה ולילה | עידו ריקלין |
| קיץ אחרון | ליל זלינסקי | ג'יין צ'יימברס | איה שבא |
| מגנוליות מפלדה | טרובי | רוברט הרלינג | יגאל זקס |
| מזימה ואהבה | ליידי מילפורד | פרידריך שילר | מישה טפלינצ'קי |
פילמוגרפיה > ערבי שירה ומחזות זמר

"קברט"- בתפקיד פריצי, במוי: ארתור קוגן - תיאטרון רמת גן
"על ספה אדומה"- ערב שירי רחל המשוררת
"ערב שירי ג'ורג' גרשווין"
"ערב שירי קול פורטר"
"ערב שירים איטלקי אריוודרצ'י רומא"
פילמוגרפיה > קולנוע

| שנה | סרט | תפקיד | במאי |
| --- | --- | --- | --- |
| 2013 | סוכריות | זונה | יוסף פיצ'חדזה |
| 2013 | בננות | רותי | איתן פוקס |
| 2014 | אילוף הגוררת | עצמה | ריקי שלח |
| 2015 | עלים אדומים | בוסנה | בזה גטה |
| 2015 | רבין - היום האחרון |  | עמוס גיתאי |
| 2017 | אגדת המלך שלמה | בלקיס (קול) | חנן קמינסקי |
| 2019 | 15 שנה | עלמה | יובל הדדי |
פילמוגרפיה > טלוויזיה

| שנה | סדרה | תפקיד | במאי |
| --- | --- | --- | --- |
| 2010 | חסמבה דור 3 | שוטרת | דני סירקין |
| 2015 | אטלנטיקה | הגר | עודד דוידוף |
| 2016–הווה | מטומטמת | תמי | שי קפון |
| 2017 | נופלות על הרגליים | גנט "שבא" כבדה | איילת מנחמי |
| 2020 | ספיידרז | אסתר | רני סער |
| 2020 | אנדרדוגס | שירלי | אריק גולדשטיין |
| 2021 | השוטרים | מאיה | רותם שמיר |
| 2021 | מותק בול באמצע | טיגיסט כבארה | שמואל הספרי |
הערות שוליים

↑  דיקלה - הערוץ הרשמי - Dikla Official (2012-01-17), דיקלה עפיפונים הקליפ הרשמי, נבדק ב-2017-12-22
↑  יוני פרוים, מברוק: רות אסרסאי מאורסת, במדור "פנאי פלוס" באתר ynet‏, 21 במאי 2018
↑  יוני פרוים, אמא לשניים: רות אסרסאי ילדה בן, במדור "פנאי פלוס" באתר ynet‏, 24 בדצמבר 2022
| --- | --- |
בקרת זהויות :  NLI: 987010996321405171  LCCN: no2020135923  VIAF: 1993160668132903560001   WorldCat (עם VIAF): 1993160668132903560001
רכיבה אמנותית

רוכב דרסאז' מבצע טרוט מאורך
רכיבה אמנותית (דרסאז') היא ענף ברכיבה על סוסים בה הרוכב נדרש להפגין שליטה בסוס הבאה לידי ביטוי בהצגה וירטואוזית של תנועות טבעיות של הסוס. ענף זה נחשב לענף הרכיבה הקשה ביותר. צירוף של התנועות ומעבר נכון ביניהן יוצרים ריקוד אומנותי אליו שואפים רוכבי הסוסים להגיע. בתחרויות נדרש הרוכב לבצע תנועות ומקצבים שונים עם סוסו, הקבועים מראש ומתבצעים בהתאם לנקודות קבועות ברחבי המגרש.
רמות הרכיבה בישראל מתחילות בקדם א' ונגמרות ברמה גראנד פרי, כאשר בכל אחת מהרמות 3 מבחנים המדורגים לפי מידת קושי ביצוע התרגילים ומהירות שינויי המקצבים. בארצות אחרות מתחלקות הרמות לרמות אימון, כאשר לרמה א' מקבילה "רמה ראשונית" או "Preliminary", לרמה ב' מקבילה "רמת הבסיס" או "Novice", לרמה ג' מקבילה רמה "יסודית" או "Elementary", לרמה ד' מקבילה דרגת קושי "בינונית" או "Medium", לרמה ה' מקבילה דרגת קושי "מתקדמת" או "Advanced", ולאחר מכן הרמות הבינלאומיות "פרי סנט ג'ורג'"/"Prix St-George", "אינטרמדייט 1"/"Intermidate I", "אינטרמידייט 2"/"Intermidate II", ו"גראנד פרי"/"Grand Prix", הנחשבת לרמה הגבוהה ביותר.
מבנה מגרש הרכיבה

מגרש רכיבת הדרסאז' מתחלק לשניים, כאשר מבחני הרמות הגבוהות (בארץ הן ב', ג', ד' והלאה) מתבצעים במגרש 20x60 מטר. מבחני הרמות הנמוכות (קדם א' וא') מתבצעים במגרשים שגודלם 20x40 מטר. במגרש יש נקודות מסוימות המסומנות באותיות לועזיות. אותיות אלו מסמנות נקודות לאורך צלעות המגרש וחלקן מסמנות אותיות לאורך קו המרכז האורכי של המגרש.
במגרש 20X60:
A, K, V, E, S, H, M, R, B, P, F, G, I, X, L, D.
במגרש 20X40:
A, K, E, H, C, M, B, F, G, X, D.
תחרויות

תחרויות דרסאז' בדרך כלל מתבצעות לפי מבחנים קבועים. הרוכבים וסוסיהם נשפטים על פי הדרך בה בוצעה כל תנועה או מקצב, איכות המקצבים והתנועות, ישיבת הרוכב, הרמוניה ועוד. כל פרמטר נשפט על פי סקלת ניקוד, כאשר הערך המינימלי הוא 0 והמקסימלי הוא 10. ישנן תחרויות פריסטייל (freestyle) בהן מרכיב הרוכב צירוף של תרגילים לפי מוזיקה ונשפט על פי יצירתיות, קושי התרגילים, התאמתם למוזיקה ומראה הרמוני כללי של ביצוע התרגילים.
תחרויות > שיפוט

כל התנועות והתרגילים ממוספרים בטופס המבחן. התנועות והתרגילים מנוקדים מ-0 עד 10 על ידי השופט. כאשר "0" הוא הציון הנמוך ביותר ו-"10" הוא הגבוה ביותר. להלן סולם הנקודות:
10 – מצוין
9 – טוב מאוד
8 – טוב
7 – כמעט טוב
6 – משביע רצון
5 – גבולי
4 – לא מספק
3 – די רע
2 – רע
1 – רע מאוד
0 – לא בוצע
"לא בוצע"- פירושו שכמעט דבר מהתנועה הנדרשת לא נעשה. הציונים הכלליים מנוקדים מ "0" עד "10" וניתנים עם סיום רכיבת המבחן עבור:
א. מקצבים: חופשיות ואחידות.
ב. אקטיביות: רצון לנוע קדימה, גמישות הצעדים, שחרור הגב הרצון לדרוך תחת הגוף עם הרגליים האחוריות.
ג. צייתנות: הקשבה וביטחון עצמי, הרמוניה, קלות וקלילות התנועה, קבלת הראשייה.
ד. ישיבת הרוכב: השימוש בעזרים והשפעתם על הסוס. הניקוד בציונים הכללים ובתנועות מסוימות במבחן מוכפלים על פי המצוין בטופס המבחן.
לאחר סיום רכיבת המבחן מתן הציונים הכלליים וחתימת השופט על טופס המבחן מחושבות התוצאות כך: ראשית, יוכפלו התנועות והציונים הכלליים על פי המצוין בטופס, שנית, יסוכמו כל הציונים עבור כל תנועות המופיעות בטופס המבחן כולל ארבעת הציונים הכלליים, לאחר מכן יוחסרו טעויות שנעשו במבחן (טעות ראשונה- 2 נק', טעות שנייה- 4 נק', טעות שלישית- פסילה). סה"כ הנקודות מחולק בניקוד המרבי שמצוין על גבי הטופס והתוצאה תוכפל במאה לקבלת הציון הסופי באחוזים.
בכל התחרויות המנצח הוא הרוכב בעל הציון הגבוה ביותר באחוזים, מקום שני הוא הרוכב בעל הציון השני בגובהו באחוזים וכן הלאה. במקרה של שוויון בתוצאות באותו המקצה באחד משלושה המקומות הראשונים, נקבע המיקום על פי סך הניקוד של הציונים הכלליים. במידה וגם הציון הכללי שווה ייקבע המיקום על פי סעיף ישיבת הרוכב. במידה וגם בסעיף זה הציון זהה מחולק המיקום בין הרוכבים (לעיתים נדירות). בתחרויות בנות מספר ימים, במקרה של שוויון בתוצאה הכללית של כל הימים יחד, נקבע המיקום על פי סך הניקוד של הציונים הכלליים של היום האחרון. במידה וגם הציון הכללי שווה ייקבע המיקום על פי סעיף ישיבת הרוכב. באליפות הארץ ובתחרויות בינלאומיות יתקיים מבחן נוסף (RIDE OFF) בין בעלי ניקוד כללי וסעיף ישיבת הרוכב עם ציון שווה עד למקום השלישי.
תחרויות > דירוג

בשיטת הדירוג צוברים הסוס והרוכב נקודות זכות כיחידה אחת – "צמד". אותו רוכב על סוס אחר או אותו סוס בליווי רוכב אחר אינם נהנים מנקודות הזכות אשר צברו עם בן זוגם הקודם.
אופן הדירוג:
צמד מדורג על פי הרמה בה מדורג הרוכב. לדוגמה: רוכב שהתחרה ברמה ג', רשאי להתחיל עם סוס חדש ברמה ג'. צבירת נקודות דירוג מתנהלת בצורה הבאה:
רוכב שקיבל ציון במבחן מתחת ל-47% מקבל מינוס של 1 נקודות דירוג (חוץ מרוכבים להם 0 נקודות דירוג).
רוכב שקיבל ציון במבחן בין 60% ל-64.99% מקבל נקודת דירוג אחת.
רוכב שקיבל ציון במבחן בין 65% ל-69.99% מקבל 2 נקודות דירוג.
רוכב שקיבל ציון במבחן מעל 70% מקבל 3 נקודות דירוג.
רוכב שצבר את מספר הנקודות הנחוץ לעלות לרמה הבאה, אך טרם עשה זאת עם הסוס עמו התחרה, רשאי להיכנס עם סוס חדש לרמה הבאה. לדוגמה: רוכב רמה א' שצבר 8 נק' דירוג (מינימום) עם סוס X, אך טרם התחרה עמו ברמה ב', רשאי להיכנס עם סוס Y ישירות לרמה ב', רוכב שצבר 16 נק' דירוג ברמה מסוימת מחויב לעלות לרמה הבאה.
מקצבים > הליכה

ההליכה היא מקצב אחיד בעל 4 פעימות ו-8 שלבים, כלומר ארבע הרגליים מונחות בזו אחר זו באותו סדר ובמחזוריות של שמונה שלבים.
להליכה יש 4 סוגים שונים להלן:
הליכה בינונית - הליכה נקייה, אחידה ולא מוגבלת, באורך צעד בינוני. הסוס פוסע באופן אנרגטי אך רגוע, בצעדים שווים ומלאי ביטחון, כאשר הרגליים האחוריות נוגעות בקרקע מעבר לעקבות הפרסות הקדמיות. הרוכב שומר על מגע קל, רך ויציב עם הפה, ומאפשר תנועה טבעית של הראש והצוואר.
הליכה מכונסת - הסוס נע קדימה בהחלטיות, בצוואר מורם ומקומר ומפגין נשיאה עצמית מובהקת. הראש מתקדם לעבר המצב האנכי, והמגע הקל עם הפה נשמר. הרגליים האחוריות פועלות תוך כיפוף מוגבר של מפרקי הקפץ (Hocks). הליכה עם קצב נמרץ בעל אופי של צעידה, כשהרגליים מונחות על הקרקע בסדר קבוע. הצעדים מכסים פחות קרקע והם גבוהים יותר מאשר בהליכה בינונית, משום שהמפרקים מתכופפים במידה ניכרת יותר. כדי שלא תיהפך ללא-אחידה או חפוזה, ההליכה המכונסת קצרה יותר מההליכה הבינונית, למרות שהיא מראה פעילות רבה יותר.
הליכה מאורכת - הסוס מכסה כמה שיותר קרקע, ללא חיפזון ומבלי לאבד את אחידות הצעדים, וכאשר הרגליים האחוריות נוגעות בקרקע בבירור לפני עקבות הפרסות הקדמיות. הרוכב מאפשר לסוס למתוח את הראש והצוואר קדימה מבלי לאבד מגע עם הפה ושליטה בקודקוד.
הליכה משוחררת - מקצב של הרגעות בו ניתן לסוס להנמיך ולמתוח קדימה את הצוואר והראש. הן צעדיו של הסוס והן המסגרת שלו מתארכים. מתבצע עם מושכות ארוכות תוך שמירה על הקשר עם הפה של הסוס.